TEA BOX ชายชรากับหมาบ้า

TEA BOX ชายชรากับหมาบ้า เป็นมินิซีรีส์ไทยปี 2564 ออกอากาศทางไทยพีบีเอสและไลน์ทีวี นำแสดงโดยนิรุตติ์ ศิริจรรยา, ชาคริต แย้มนาม และสุทธิรักษ์ ทรัพย์วิจิตร

เรื่องราวเป็นเรื่องเกี่ยวกับชายชราผู้สิ้นหวังกับชีวิต และชายหนุ่มที่ค้นหาจุดมุ่งหมายในชีวิต

 เรื่องย่อ 
เจเจเพิ่งถูกเฟิร์นแฟนสาวบอกเลิก ทั้งสองทะเลาะกันเสียงดังจนวิชัยชายชราข้างบ้านที่ใช้ชีวิตอย่างไม่มีจุดหมายหงุดหงิดด้วยความรำคาญ เหตุการณ์ยิ่งหนักขึ้นไปอีก เมื่อวิชัยเห็นเจเจแอบขโมยมะม่วงของเขาจนเรื่องไปถึงโรงพัก

ตำรวจไกล่เกลี่ยให้เจเจรดน้ำต้นไม้ให้วิชัยทุกวันเพื่อเป็นการลงโทษ จุดเริ่มต้นของมิตรภาพต่างวัยจึงถือกำเนิดขึ้น

 นักแสดง 
 นิรุตติ์ ศิริจรรยา รับบทเป็น วิชัย, ชายชราซึ่งเคยเป็นหัวหน้าวิศวกรมากประสบการณ์
 ชาคริต แย้มนาม รับบทเป็น วิชัย (วัยหนุ่ม)
 สุทธิรักษ์ ทรัพย์วิจิตร รับบทเป็น เจเจ, ชายหนุ่มว่างงานในวัย 26 ปี
 ลัทธ์กมล ปิ่นโรจน์กีรติ รับบทเป็น เฟิร์น, แฟนสาวของเจเจ
 จิตต์ติภัทร วรกิจพิพัฒน์ รับบทเป็น นิตยา, ภรรยาผู้ล่วงลับของวิชัย
 หัสสยา อิสริยะเสรีกุล รับบทเป็น นิตยา (วัยสาว) 

 อ้างอิง 

หมวดหมู่:ละครโทรทัศน์ช่องทีวีไทย-ไทยพีบีเอส
หมวดหมู่:ละครโทรทัศน์ไทยในปี พ.ศ. 2564
หมวดหมู่:ภาพยนตร์ชุดทางโทรทัศน์ไทยประเภทสุขนาฏกรรม
หมวดหมู่:ภาพยนตร์ชุดทางโทรทัศน์ไทยประเภทชีวิต
หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยในคริสต์ทศวรรษ 2020